open-index/open-wikipedia-markdown huggingface dataset:
Linalool

**Linalool** (taktiež: **linalylalkohol**, **β-linalool**; systematický názov: **3,7-dimetylokta-1,6-dién-3-ol**) je terpénový alkohol, ktorý sa prirodzene vyskytuje v mnohých kvetoch a koreninových rastlinách. Vyskytuje sa ako dva enantioméry. Obidva z nich majú viacero využití, najmä pre ich príjemnú kvetinovú vôňu so štipkou štipľavosti.

## Výskyt v prírode
Linalool sa vyskytuje vo vyše 200 druhoch rastlín, najmä v tých z čeľade hluchavkovité (*Lamiaceae*), vavrínovité (*Lauraceae*) a rutovité (*Rutaceae*), ale taktiež v brezách a tiež v niektorých iných rastlinách, ktoré sa vyskytujú od tropického až po subpolárne podnebné pásmo.

## Enantioméry
Linalool má chirálne centrum na treťom uhlíku, čo znamená, že sa vyskytuje v dvoch enantioméroch: (-)-linalool nazývaný aj **likareol** a (+)-linalool nazývaný aj **koriandrol**. Obidva z enantiomérov sa nachádzajú v prírode. Koriandrol sa nachádza napríklad v esenciálnych olejoch koriandru siateho, citronely a pomarančov. Likareol sa nachádza napríklad v levanduli, vavríne pravom a bazalke pravej.

Každý enantiomér linaloolu evokuje v ľudskom nose inú vôňu. Zatiaľ čo likareol má sladkú, kvetinovú vôňu (rozpoznateľná pri koncentrácii 7,4 ppb), koriandrol má skôr drevnatú vôňu s podobnosťou levanduli (rozpoznateľná pri koncentrácii 0,8 ppb).

## Využitie
Okrem využitia ako chemický prekurzor sa linalool používa na parfumovanie hygienických výrobkov, ako napríklad mydiel, čistiacich prostriedkov, šampónov a krémov.

Taktiež sa využíva ako insekticíd na blchy, muchy a šváby. Používa sa aj v niektorých repelentoch na komáre.

Linalool ponúka obrovský potenciál na zlepšenie leukémie krčka maternice a rakoviny krčka maternice a poskytuje nové východiskové body pre budúci výskum rakoviny.

Využíva sa tiež ako prísada niektorých náplní pre elektronické cigarety.

## Zdravie a bezpečnosť
Aj napriek tomu, že letálna dávka pre potkany je vysoká (2,79 g/kg pri ústnom podaní), považuje sa za prakticky netoxickú látku. Vdychovanie jeho pár, aerosólov alebo jeho požitie však môže spôsobiť podráždenie alebo vyvolať alergickú reakciu. Bolo zistené, že u 7 % ľudí z Európy, ktorý podstúpili test, kde im bol na kožu aplikovaný oxidovaný linalool, sa prejavila alergická reakcia. Vdychovanie jeho výparov môže taktiež spôsobiť ospalosť a závraty.

## Referencie

Kategória:Potravinárske aditíva
Kategória:Alkoholy
Kategória:Terpény
Kategória:Rastlinné toxíny
Kategória:Insekticídy
Kategória:Zložky parfémov
Bruno Ganz

**Bruno Ganz** (* 22. marec 1941, Zürich, Švajčiarsko† 16. február 2019, Zürich) bol švajčiarsky herec.

Prielomom v jeho kariére bol film Wima Wendersa *[[Nebo nad Berlínom]]* (*Der Himmel über Berlin *) z roku 1987, kde hral úlohu anjela, ktorý založil jeho medzinárodnú slávu. 

Preslávil sa však predovšetkým rolou Adolfa Hitlera v historickej snímke *[[Pád tretej ríše]]* (*Der Untergang*) z roku 2004, za ktorú bol nominovaný na Európsku filmovú cenu. Ním stvárnený Hitlerov záchvat v bunkri na konci vojny sa stal základom mnohých vírusových kampaní a paródii po celom svete. V neskorších rokoch hral významné úlohy vo filmoch *Předčítač* (*The Reader*, 2008) alebo *Baader Meinhof Komplex* (2008). Oba boli nominované na Oscara.

Roku 2010 získal Európsku filmovú cenu za celoživotné dielo.

## Referencie


## Iné projekty

## Externé odkazy
* 
* 
* Životopis v New York Times
* Encyklopedické zdroje na Answers.com

## Zdroj
  

Kategória:Nositelia Radu čestnej légie
Kategória:Osobnosti z Zürichu
Kategória:Švajčiarski filmoví herci
Kategória:Švajčiarski televízni herci
Edita Hanzelová-Katzová

**Edita Hanzelová-Katzová**, rod. **Katzová** (krycie meno: **Elena Kováčová**; * 29. august 1920, Nové Zámky† 26. september 1944, Trenčianske Jastrabie) bola slovenská komunistická partizánka židovského pôvodu, účastníčka domáceho druhého československého odboja a Slovenského národného povstania.

## Život
Narodila sa v obchodníckej rodine v Nových Zámkoch. Jej otec údajne zbankrotoval v dôsledku veľkej hospodárskej krízy a emigroval za prácou. Po absolvovaní ľudovej školy (19261931) Hanzelová študovala na gymnáziách v Trnave a v Bratislave (19311939). Počas stredoškolského štúdia sa stala členkou Komunistického zväzu mládeže Československa (1935) a Zväzu slovenskej mládeže (1936) a napokon v roku 1937 vstúpila do Komunistickej strany Československa (KSČ). Po rozpustení KSČ a vzniku Slovenského štátu sa angažovala v štruktúrach ilegálnej Komunistickej strany Slovenska (KSS).

Po zmaturovaní v lete 1939 jej ako Židovke nebolo umožnené pokračoval v štúdiu na vysokej škole. Navyše bezpečnostné orgány už v tom čase poznali jej zapojenie v bratislavskej bunke ilegálnej KSS, kde pôsobila ako inštruktorka skupiny I. obvodu. Pracovala preto ako robotníčka v záhradníctve, následne ako slúžka a neskôr ako pomocná sila v nemocnici. 24. septembra 1941 ju zatkli príslušníci Ústredne štátnej bezpečnosti za vyvíjanie protizákonnej komunistickej činnosti. Po roku strávenom vo vyšetrovacej väzbe bola Krajským súdom v Bratislave odsúdená na tri roky odňatia slobody. Internovaná bola v Bratislave a po odpykaní trestu bola 2. septembra 1943 prevezená do pracovného tábora pre Židov v Novákoch, kde nadviazala spojenie s ďalšími členmi ilegálnej KSS a začiatkom roka 1944 s ich pomocou odtiaľ ušla. S novými dokladmi na meno Elena Kováčová získala zamestnanie v odevnej spoločnosti Nehera v Trenčíne. Zapojila sa do fungovania miestnej bunky KSS, a to najmä pomocou pri vyhotovovaní falošných dokladov. Spolupracovala aj pri príprave Slovenského národného povstania (SNP) v regióne.

27. augusta 1944 z Trenčína odišla v reakcii na správe, že partizáni sa chystajú obsadiť Bánovce nad Bebravou. Po príchode do Bánoviec ju tunajší okresný výbor KSS poveril vedením miestnej pošty. Túto funkciu vykonávala do vytlačenia povstaleckých jednotiek z mesta 13. septembra 1944. Hanzelová bola následne vymenovaná za politickú komisárku 3. roty partizánskeho zväzku Ján Žižka, ktorá sa utvorila 15. septembra v pohorí Považský Inovec. 26. septembra padla v boji pri Trenčianskom Jastrabí.

## Súkromný život
Jej manželom bol Viliam Hanzel (* 1920), ktorý taktiež pôsobil v ilegálnej KSS, aj ako komisár 3. roty partizánskeho zväzku Ján Žižka.

## Pamiatka
V roku 1945 bola vyznamenaná Radom Slovenského národného povstania 1. triedy in memoriam. Na budove spoločnosti Nehera, kde pracovala (neskôr Odevné závody v Trenčíne) jej bola osadená pamätná tabuľa. Poetka Štefánia Pártošová o nej zložila báseň „Edita“.

## Poznámky


## Referencie

Kategória:Osobnosti z Nových Zámkov
Kategória:Osobnosti SNP
Kategória:Slovenské osobnosti židovského pôvodu
Trnavská ulica (Pezinok)

**Trnavská ulica** je ulica v Pezinku. Je pomenovaná podľa mesta Trnava a tiahne sa až po koniec sídliska Muškát.

Na čísle 1 v minulosti sídlila Základná umelecká škola Eugena Suchoňa, ale bola presťahovaná na ulicu M. R. Štefánika číslo 9 a dnes v budove sídlia iné organizácie.

Na čísle 10 sa v minulosti nachádzala hospodárska škola, ale dnes tam sídli Mestský podnik služieb.

Na čísle 16, na budove bývalého autoservisu zosnulého mafiána Petra Steinhübela, sa nachádza model Sochy slobody, ktorý dal postaviť v deväťdesiatych rokoch.

## Referencie

Kategória:Ulice v Pezinku
Kategória:Pomenovania podľa Trnavy
Skafion

náhľad|Bordaloue, keramický nočník pre ženy, Keywords Museum
**Skafion** (*skafion*) je typ starogréckej keramickej nádoby.

Ženy v starovekom Grécku vykonávali svoju potrebu (v súkromí svojej izby alebo v komore) do nádoby zvanej skafion (i v malej búdke na nenápadnom mieste na dvore, v ktorej bola lavička).).

Skafion (väčšinou keramický ale i z kovu) mal zrejme tvar člna alebo omáčnika (používal sa od 5. stor. pred Kr.), podobne ako *bordaloue*, ktorý dostal svoje meno po francúzskom jezuitovi Louisovi Bourdaloueovi zo 17. storočia. Ten sa preslávil veľmi dlhými kázňami. Aby jeho poslucháčky nemuseli odchádzať na toaletu, začali používať keramický nočník, do ktorého mohli vykonať potrebu i postojačky pod sukňou (sukňami). Grécke ženy boli odeté do dlhého chitónu a špongia (morská huba) im slúžila ako toaletný papier (po použití sa umyla).
  
## Referencie

  
## Pozri aj
* Typológia starogréckej keramiky

Kategória:Staroveká grécka keramika
Kategória:Nádoby
Kotes

**Kotes** (ženský variant: **Kotesová**) je priezvisko slovanského alebo nemeckého pôvodu so zaznamenaným rozšírením na Slovensku aj v Česku. Pochádza buď zo staroslovienského slova *kota* (slov. „klietka“ alebo „pero“), praslovanského slova *kot* (slov. „mačka“), alebo nemeckého slova *Gottes* (slov. „Boží“).

Na Slovensku sa v roku 1995 nachádzalo 224-krát. Najčastejšie sa vyskytovalo v lokalitách ako Pezinok, okres Bratislava-vidiek (od roku 1996 Pezinok) (30);
Jablonové, okres Bratislava-vidiek (od roku 1996 Malacky) (25); Kuchyňa, okres Bratislava-vidiek (od roku 1996 Malacky) (18); Čataj, okres Bratislava-vidiek (od r. 1996 Senec) (13); Petržalka (obec Bratislava), okres Bratislava V (12); Trnava, okres Trnava (12); Malacky, okres Bratislava-vidiek (od roku 1996 Malacky) (10); Rohožník, okres Senica (od roku 1996 Malacky) (7);
Trenčianska Teplá, okres Trenčín (7); Partizánske, okres Topoľčany (od r. 1996 Partizánske) (6); Staré Mesto (obec Bratislava), okres Bratislava I (5);
Rača (obec Bratislava), okres Bratislava III (4) a Modra, okres Bratislava-vidiek (od roku 1996 Pezinok) (3).

V roku 2016 sa v Česku nachádzalo 26-krát. Najčastejšie sa vyskytovalo v lokalitách ako Sokolov (10), Jeseník (5), Karlovy Vary (3), Příbram (2), Stod (2), Brno (2), Kraslice (1) a Tábor (1).

## Známi nositelia
* Vladimír Kotes (* 1946 – † 2013), slovenský rímskokatolícky kňaz
* Tomáš Kotes (* Jablonové – † Česko-Slovensko), vojak v 1. svetovej vojne
* Jan Kotes (* Jablonové – † Slovensko), vojak v Slovenskom národnom povstaní

## Referencie

Kategória:Priezviská na Slovensku
Kavický

**Kavický** (ženský variant: **Kavická**) je slovenské a české priezvisko so zaznamenaným rozšírením na Slovensku aj v Česku.

Na Slovensku sa v roku 1995 nachádzalo 385-krát. Najčastejšie sa vyskytovalo v lokalitách ako Stupava, okres Bratislava-vidiek (od roku 1996 Malacky) (42);
Skalica, okres Senica (od roku 1996 Skalica) (22); Petržalka (obec Bratislava), okres Bratislava V (20); Vysoká pri Morave, okres Bratislava-vidiek (od roku 1996 Malacky) (19);  Brestovec, okres Senica (od roku 1996 Myjava) (18); Vrbovce, okres Senica (od roku 1996 Myjava) (17); Myjava, okres Senica (od roku 1996 Myjava) (16); Kopčany, okres Senica (od roku 1996 Skalica) (16); Trnava, okres Trnava (7); Brezová pod Bradlom, okres Senica (od roku 1996 Myjava) (6); 
Stará Turá, okres Trenčín (od roku 1996 Nové Mesto nad Váhom) (6) a Malacky, okres Bratislava-vidiek (od r. 1996 Malacky) (6).

V roku 2016 sa v Česku nachádzalo 152-krát. Najčastejšie sa vyskytovalo v lokalitách ako Kroměříž (14), Hodonín (13), Karviná (11), Říčany (9), Praha (8), Český Těšín (8), Most (8), Krnov (5), Prachatice (5), Kladno (4), Frýdlant (4), Pohořelice (4), Ostrava (4), Židlochovice (4), Bučovice (3), Česká Třebová (3), Bystřice pod Hostýnem (3), Světlá nad Sázavou (3), Blansko (2), Frýdek-Místek (2), Hořovice (2), Jeseník (2), Karlovy Vary (2), Moravské Budějovice (2), Plzeň (2), Přeštice (2), Veselí nad Moravou (2), Kutná Hora (1), Liberec (1), Náměšť nad Oslavou (1), Přelouč (1), Slaný (1), Strakonice (1), Vodňany (1) a Žamberk (1).

## Známi nositelia

* Martin Kavický (* 1922 – † 1944), partizán, veliteľ oddielu Hurban (neskôr Uher) po smrti Miloša Uhra

* plk.Ing. Vladimír Kavický, PhD.,(*1970 Zilina) generálny riaditeľ a národný riaditeľ pre vyzbrojovanie sekcie modernizácie Ministerstva obrany Slovenskej republiky, autor odborných kníh v oblasti bezpečnosti a terorizmu

## Referencie

Kategória:Priezviská na Slovensku
Čierny potok (prítok Dunaja)

náhľad|Suchá Vydrica pri ústí

**Čierny potok**, hovorovo **Suchá Vydrica** (kedysi nazývaný *Siccum Weydrich* (1330), *Karlsdorfer Bach* (1875-1884), *Hidegkuti patak* (1898), *Suchá Vydrica* (1950), *Karloveský potok* (1984)) pretekal dolinou Líščieho údolia v Karlovej Vsi. Dnes tečie takmer cez celú trasu v zakrytom koryte okrem ústia do Karloveského ramena.

Hlavný prameň sa nachádza v blízkosti  Kaplnky svätej Rozálie v Lamači. Má pravostranný prítok Doktorov jarok. Pri ústí potoka sa nachádzal mlyn U Čierneho zemana (*An der Schwarzedlische Mühl*).

## Referencie

Kategória:Vodné toky v Bratislave
Kategória:Potoky na Slovensku
Kategória:Povodie Dunaja
Kategória:Karlova Ves
Kategória:Vodné toky v okrese Bratislava IV
Rozálka

[náhľad|[Areál zdravia Rozálka s lúkou]]
náhľad|Vodná nádrž

**Rozálka** (hovorovo *Kejda*) je ulica a lokalita mesta Pezinok. Je pomenovaná podľa Kaplnky svätej Rozálie, ktorá sa tu nachádza. Názov *Kejda* jej v minulosti vymysleli obyvatelia, pretože sa do tunajšej vodnej nádrže vyvážal kravský hnoj.

Nachádza sa tu aj veľká lúka, ktorá v minulosti, spolu s miestom, kde sa nachádza jazdecký areál, bola letiskom Pezinok-Rozálka.

Na čísle 7 sa od roku 2018 nachádza zimný štadión s názvom Aréna Pezinok.

Na čísle 9 sa nachádza Areál zdravia Rozálka s jazdeckým areálom, kde sa konajú rôzne jazdecké súťaže.

## Referencie

Kategória:Ulice v Pezinku
Koprodukcia

**Koprodukcia** je inštitucionalizovaná a právne podložená produkcia filmového diela, na ktorej sa podieľajú dvaja alebo viacerí producenti (produkčné spoločnosti, produkčné organizácie), príp. národné kinematografie. Predstavuje teda spoločnú, združenú produkciu filmového diela, ktorá môže mať medzinárodný aj vnútroštátny charakter a je založená na finančnej alebo tiež na tvorivej spoluúčasti. Takto vyprodukované filmové dielo sa označuje ako **koprodukčný film**.

Konkrétnu podobu vzťahov medzi produkčnými partnermi upravuje zmluva, ktorá obsahuje ustanovenia o ich (finančnom, pracovnom, tvorivom, technickom, technologickom ap.) podiele na realizácii diela, rozsahu práv, ktoré sa majú získať, podielov z distribúcie atď.

Hoci sa koprodukcia vyskytuje predovšetkým v kinematografii, takýto model produkcie sa môže týkať aj divadelného, rozhlasového ap. diela.

## Referencie

Kategória:Kinematografia
Kategória:Filmová terminológia
Smrteľná dávka

**Smrteľná dávka** alebo taktiež často aj **letálna dávka** je pojem používaný v toxikológii, ktorý vyjadruje aké množstvo danej látky bude mať pri podaní smrteľné účinky. Zisťuje sa experimentálne pomocou testov na laboratórnych zvieratách (najčastejšie potkany a myši). Často sa zapisuje ako LDx, kde x je percento z testovaného súboru na ktoré bude mať daná látka smrtiace účinky.

Najčastejšie ide o *LD<sub>50</sub> – stredná smrteľná dávka*, čo je dávka pri ktorej umiera 50 % z testovaného súboru.

Vzácnejšie sa môžeme stretnúť aj s údajmi, kde x nie je číslo ako napríklad *LD<sub>Lo</sub> – najnižšia smrteľná dávka*, ktorá označuje najnižšiu zaznamenanú dávku danej látky, ktorá je schopná v kontrolovaných podmienkach usmrtiť jedinca z daného testovaného druhu.

Letálna dávka sa väčšinou udáva v miligramoch látky na 1 kg telesnej hmotnosti – mg/kg, niekedy sa používajú aj iné jednotky, ako napríklad g/kg pri málo toxických látkach alebo μg/kg pri extrémne toxických látkach. Okrem samotnej smrteľnej sa obvykle udávajú aj iné údaje, ako napríklad zviera na ktorom bola látka testovaná a spôsob vstupu látky do organizmu.

Príklad výpočtu: LD50 kuchynskej soli je pri ústnom podaní pre potkana 3 g/kg, to znamená že za predpokladu, že táto hodnota je u človeka podobná bude stredná toxická dávka pre  osobu bude 210 g. Túto hodnotu dostaneme vynásobením LD50 hmotnosťou vystavenej osoby v tomto prípade 3 * 70 = 210 g.

## Spôsoby vstupu látky do tela
Je takisto podstatné rozlíšiť akým spôsobom sa látka do tela dostala, čo sa často uvádza aj pri samotných hodnotách LDx. Najbežnejšie spôsoby vniku do tela sú:

* *perorálne* alebo *ústne*
* *podkožnou* alebo *subkutánnou* injekciou
* *Intravenózne* alebo *vnútrožilové*
* *Inhalačné* alebo *podanie vdychovaním* – najčastejšie sa používa pri plynoch, niekedy však aj pri výparoch prchavých kvapalných látok alebo pri parách vzniknutých zahrievaním danej látky.

Smrteľné dávky tej istej látky pre ten istý druh zvieraťa sa môžu značne líšiť pri rôznych spôsoboch podania.

## Presnosť
Smrteľná dávka nie je vždy úplne presná a spoľahlivá a preto sa zväčša používa len ako orientačná hodnota. Smrteľné dávky tej istej látky, pre ten istý druh sa často líšia podľa toho, kto vykonával testovanie, pretože ju ovplyvňujú rôzne faktory, ako napr. genetická charakteristika zvierat na ktorých bola látka testovaná, druh testovaných zvierat a rôzne iné faktory a podmienky prostredia kde prebiehalo testovanie.

Ďalšia vec, ktorú je potrebnú zvážiť je, že človek kvôli svojej odlišnej fyziológii nemusí reagovať na danú látku rovnako ako laboratórne zvieratá. Príkladom sú napríklad niektoré hady, ktorých jed je prispôsobený na lov myší a človek naň môže preto reagovať inak.

## LD<sub>50</sub> niektorých látok

## Stupnica jedu
Logaritmické hodnoty smrteľnej dávky zjednodušujú porovnanie 

400px

## Pozri aj
* Smrteľná koncentrácia (LC<sub>x</sub>)

## Referencie

Kategória:Toxikológia
Eupalinos

**Eupalinos** (*Eupalinos*) môže byť:

* grécky architekt v 6. stor. pred Kr., pozri Eupalinos (architekt)
* grécky sochár v 3. stor. pred Kr., pozri Eupalinos z Megary
Chemoterapia

**Chemoterapia** je v pôvodnom význame liečebná metóda liečby onkologických a parazitárnych ochorení pri ktorých liek cielene zasahuje len rakovinové bunky alebo bunky parazita.

## História
Zakladateľom chemoterapie je nemecký chemik a imunológ Paul Ehrlich, ktorý koncom 19. storočia objavil zlúčeninu arzénu – salvarzán. Salvarzán sa skoro polstoročie používal na liečenie syfilisu. Po objavení antibiotík bol nahradený penicilínom.

## Súčasnosť
Pod pojmom chemoterapia sa označuje akákoľvek liečebná terapia založená na užívaní chemického lieku pacientom. Z praktického hľadiska sa pod pojmom chemoterapia myslí protinádorová terapia, t. j. liečba onkologického ochorenia klasickými cytostatikami. V takomto prípade chemoterapia sa môže aplikovať ako primárna liečba, alebo pred, po alebo súčasne s rádioterapiou či chirurgiou.

## Referencie

## Externé odkazy

* http://www.hematologickypacient.sk/sk/content/147-chemoterapia 

Kategória:Onkológia
Kategória:Parazitológia
Kategória:Chémia
Katy Talan

**Katarína Talánová** (* 25. máj 1991, Ilava, Slovensko) je slovenská speváčka, textárka, producentka a modelka.

## Život
Narodila sa v Ilave a vyrastala v Dubnici nad Váhom. Dcéra Ladislava Talána, podnikatela s firmou so strechami na Slovensku a Andrei Talánovej, zdravotnej opatrovateľke v Rakúsku. Má staršiu sestru Luciu a nevlastného brata Ladislava, tanečníka s ktorým spolupracuje. Rodičia sa rozviedli keď mala Katy 2 roky. Chodila na základnú športovú školu Pavla Demitru v Dubnici nad Váhom.

V detstve ako 8 ročná sa zúčastnila prvej speváckej súťaže počas rodinnej dovolenky v Taliansku, ktorú aj vyhrala. Motivovaná úspechom a prirodzenou sebadôverou sa zapojila do niekoľkých speváckych a tanečných súťaží. Popri speve sa venovala aj tancovaniu. Chodila 5 rokov na tanečnú školu.

V roku 2006 ako 15 ročná sa zúčastnila tretej série speváckej súťaže Slovensko hľadá Superstar kde sa prebojovala do semifinále 11 najlepších speváčok.

V roku 2009 ako 19 ročná odišla spievať na španielsky ostrov Tenerife. Mala svoju show kde ju sprevádzali ruská tanečníčka a kubánsky tanečník. Ich vystúpenia boli odvysielané aj v kanárskej TV. Taktiež spievala v úspešných kluboch a cestovala po ostrovoch. Na Kanárskych ostrovoch zostala 2 roky.

Katy navštevuje hudobnú akadémiu spevu v Bratislave

## Hudobná kariéra
V roku 2014 finalistka X Factoru kde ju porota spojila do dievčenskej skupiny s názvom Joy$. Dostali sa až do úplného finále. Boli veľmi úspešné ale v roku 2015 sa skupina Joy$ rozpadla a Katy pokračovala v sólo kariére. 

V roku 2015 odišla do USA na slnečné Miami kde natočila videoklip a vydala svoju prvú skladbu Shining Star. 

V roku 2016 si išla vyskúšať modeling do Indie kde si opäť hudba našla Katy a nahrala s Indickým producentom skladbu Dream World ku ktorej natočila aj videoklip. Katy svojou krásou okúzlila riaditeľa Slovenskej Miss Jozefa Oklamčáka a ten ju poslal do Kórey na svetovú súťaž modeliek Miss Model Of The World 2016 a Miss Global Beauty Queen 2016 kde vyhrala aj zlato za spev. V roku 2016 Katy bola Kalifornii na súťaži talentov celého sveta WCOPA kde  reprezentovala Slovenskú republiku a vyhrala striebro.

V roku 2018 sa stala víťazkou súťaže Queen & Beauty Universe 2018. Zo súťaže Queen & Beauty Universe bola Katy delegovaná opäť reprezentovať Slovensko vo svete a odletela na celosvetovú súťaž Queen Beauty Universe na Miami kde sa dostala do top 10. 

Katy na Slovensku spolupracuje a je tvárou rôznych kampaní napr. Royal Look, Svadobný salón Mirabella, Alcatraz Burger, Fitfabrik, Kovová Slamka, módna návrhárka Gabriella Giotto

## Single

* Shining Star
* Dream World
*Hory
*Believe

## Referencie
HD 9298

|}

**HD 9298** je hviezda v súhvezdí Trojuholník. Jej zdanlivá hviezdna veľkosť je 6,39. Nachádza sa na hranici súhvezdia so súhvezdím Androméda. Hviezda je od centra galaxie vzdialená 24 638,38 ly.

HD 9298 patrí medzi ortuťovo-mangánové hviezdy.

## Zdroj

*  Universe Guide - HD 9298

Kategória:Súhvezdie Trojuholník
Kategória:Ortuťovo-mangánové hviezdy
009298
0438
007147
Kategória:BD objekty
01850
P6

**P6** môže byť:

* architektúra procesorov Pentium Pro, II a III, pozri P6 (mikroarchitektúra)
* britský osobný automobil, pozri Rover P6
* IATA kód španielskej charterovej leteckej spoločnosti, pozri Privilege Style
KL

**KL** alebo **kl** môže byť:

## KL
* bývalá ŠPZ okresu Kladno, pozri Okres Kladno 
* koncentračný tábor (nem. *Konzentrationslager*)
* hlavné mesto Malajzie, pozri Kuala Lumpur

## kl
* ISO 639 kód pre jazyk, pozri Grónčina (po grónsky *Kalaallisut*)
ZZ

**ZZ** alebo **zz** môže byť:

* americký bluesový hudobník, pozri Z. Z. Hill
* americká skupina, pozri ZZ Top
* japonská rocková skupina, pozri ZZ (skupina)
* interaktívna počítačová hra, pozri Zork Zero
* zdravotnícke zariadenie
* zabezpečovacie zariadenia na železnici
RIMM

**RIMM** alebo **Rimm** môže byť:

* počítačový pamäťový modul Rambus Inline Memory Module (RIMM), pozri RDRAM
* kanadská spoločnosť zaoberajúca sa výrobou bezdrôtových zariadení (RIMM je symbolom NASDAQ), pozri Research in Motion
* priezvisko:
** americká psychiatrička a spisovateľka, pozri Sylvia Rimmová
D21

**D21** môže byť: 

* divadlo na Vinohradoch v Prahe (predtým *Malé Vinohradské divadlo*), pozri Divadlo D21
* volebný systém so záporným hlasom, pozri Demokracia 2.1
* cesta v Chorvátsku, pozri Štátna cesta D21
* japonský automobil, pick-up, pozri Nissan D21
* francúzske lietadlo, pozri Dewoitine D.21
* holandské stíhacie lietadlo, pozri Fokker D.XXI
* americké bezpilotné lietadlo, pozri Lockheed D-21
R13

**R13** alebo **R-13** môže byť: 

* sovietsky prúdový motor, pozri Tumanskij R-13
* sovietsky raketový systém, pozri R-13 (raketa)
* Chlórtrifluórmetán (R-13)
Čistý film

[náhľad|Štyri zábery z filmu ''[Diagonal-Symphonie* (1924) švédskeho výtvarníka [[Viking Eggeling|Vikinga Eggelinga]].]]
*'Čistý film** (**absolútny film**, **abstraktný film**, nevhodne/nesprávne **experimentálny film''') je rod filmu a filmové dielo, v ktorom dominuje snaha o čistú filmovosť, oslobodenú od vplyvu literatúry, divadla a od vecného obsahu. Filmové dielo ju dosahuje najmä prostredníctvom pohybovej hry rôznych hmôt, materiálov, línií, kresieb, svetiel, tieňov a vo farebnom filme aj farieb, ktoré na diváka pôsobia rytmom pohybov, zmenou tvarou a proporcií a vo zvukovom filme aj sprievodnou zvukovou (spravidla hudobnou) zložkou.

Vznikol v 20. rokoch 20. storočia pod vplyvom abstraktného výtvarného umenia a hudobnosti. Za prvého predstaviteľa čistého filmu je považovaný švédsky výtvarník Viking Eggeling. V 20. rokoch čistý film rozvíjali výtvarní umelci experimentujúci s filmovou tvorbou, najmä Hans Richter, Walter Ruttmann, Fernand Léger, Germaine Dulacová a Man Ray. S nástupom zvukového filmu sa tvorcovia čistého filmu pokúšali spojiť obrazové efekty so zvukovou zložkou, vytvárať pôsobivé „vizuálne symfónie“. Ďalší rozvoj nastal v 60. rokoch pod vplyvom op-artu a iných foriem abstraktného prejavu, prejavujúce sa najmä v snahách filmom ilustrovať hudbu. Hoci tvorba čistého filmu pokračuje naďalej, tento rod filmu nedosiahol väčší význam.

## Referencie

## Použitá literatúra
* 
* 

## Pozri aj

* experimentálny film

Kategória:Rody filmu
Sídlisko Juh (Pezinok)

**Sídlisko Juh** je druhé najväčšie sídlisko mesta Pezinok. Nachádza sa v južnej časti mesta v blízkosti sídliska Starý dvor, ktoré sa nachádza severozápadne a lokality Sahara, ktorá sa nachádza západne od sídliska.

Na Bystrickej ulici sa nachádza materská škola a obchodný dom Kocka. Ďalej sa na tomto sídlisku nachádza opatrovateľské centrum pre dôchodcov, spojená škola, krytá plaváreň, Športová hala SOŠ a bývalá stredná odborná škola (predtým stredné odborné učilište), v ktorej sa do roku 2025 nachádzala Cirkevná základná škola Narnia, na Komenského ulici.

## História
Sídlisko začalo písať svoju históriu v sedemdesiatych rokoch. Príprava sídliska Juh pre sústredenú podnikovú výstavbu bola jednou z hlavných úloh volebneho programu päťročnice 1971 – 1975. Podrobný územný plán novej dominantnej štvrti Pezinka bol vypracovaný už v roku 1972 a podľa neho malo byť postavených 485 bytových jednotiek, obchody, služby, reštaurácia, trafostanica, vymenníková stanica, jedenásť ihrísk pre deti a materská škola pre 90 detí. Prvé bytovky postavili v tejto časti Pezinka koncom roka 1974 Pozemné stavby Trnava, závod Pezinok.

## Galéria

Súbor:Juh_Pezinok.jpg|Pohľad na dominanty južnej časti sídliska zo Sahary v roku 2010
Súbor:Komenskeho Pezinok 2024 (cropped).jpg|Severná a severozápadná časť sídliska so sídliskom Starý dvor v pozadí


## Referencie

Kategória:Pezinok
Kategória:Sídliská na Slovensku
Kategória:Pezinské sídliská
Štátny znak Spojeného kráľovstva

[náhľad|Štátny znak [Spojené kráľovstvo|Spojeného kráľovstva používaný v Anglicku, Walese a Severnom Írsku]]
**Štátny znak Spojeného kráľovstva** (*The Royal Coat of Arms of the United Kingdom*) je oficiálny znak britského monarchu - v súčasnosti Karola III., ktorá je zároveň hlavným predstaviteľom krajiny. Znak s rôznymi obmenami je používaný aj vládou Spojeného kráľovstva a členmi kráľovskej rodiny. Tento znak vychádza z historickej tradície a nadväzuje na znaky používané anglickými kráľmi už v stredoveku a to ešte v dobe, keď Anglicko, Škótsko, Wales a Severné Írsko neboli zjednotené v jednom štátnom útvare. Štátny znak má dve verzie, jeden na používanie v Anglicku, Walese, Severnom Írsku a druhý na používanie v Škótsku.

## Opis štátneho znaku

### Štátny znak používaný v Anglicku, Walese a Severnom Írsku
Štátny znak je štvrtený štít – v prvom a štrvtom poli je obsiahnutý znak Anglicka – tri zlaté káračajúce levy (presnejšie leopardy) na červenom poli, v druhom poli je umiestnený znak Škótska – červený lev v skoku na zlatom, červenou orámovanom poli, na treťom poli je znak Severného Írska - zlatá harfa na modrom poli. Znak Walesu nie je v štátnom znaku obsiahnutý nakoľko sa Wales z právneho hľadiska považuje len za kniežatstvo v rámci Anglicka, nie za samostatné kráľovstvo. Na štíte je prilba s kráľovskou korunou Anglicka, zlaté a hermelínové prikrývadlá. Štít je obtočený modrým podväzkom so zlatým heslom Podväzkového rádu: "*HONI SOIT QUI MAL Y PENSE*", čo znamená: Hanba tomu, kto v zlom to myslí. Celý znak drží z (herladicky) pravej strany zlatý korunovaný lev hľadiaci k pozorovateľovi a z ľavej strany bájny jednorožec. Menší zlatý korunovaný lev hľadiaci k pozorovateľovi stojí tiež na korune. Obaja štítonosi sú posadení na heraldickej stuhe s nápisom vo francúzštine, ktorý znie "*DIEU ET MON DROIT*" - Boh a moje právo.

[náhľad|Štátny znak [Spojené kráľovstvo|Spojeného kráľovstva používaný v Škótsku]]
### Štátny znak používaný v Škótsku
Štátny znak používaný v Škótsku je taktiež štvrtný štít – v prvom a štvrtom poli je umiestnený znak Škótska, v druhom poli je znak Anglicka a v treťom poli je obsiahnutý znak Severného Írska. Štítonosi, lev a jednorožec, sú v opačnom poradí ako na znaku používanom v Anglicku, Walese a Severnom Írsku a obaja sú korunovaní. Jednorožec drží vlajku Škótska a lev vlajku Anglicka. Na štíte je prilba s kráľovskou korunou Škótska. Červený korunovaný lev hľadiaci k pozorovateľovi sedí na korune a drží meč a žezlo. Nad týmto levom sa vynie nápis "*IN DEFENS"*, toto motto je škótskou heralidckou tradíciou. Je to skrátené heslo "*In My Defens God Me Defend*", ktoré v preklade znamená: "*V mojej obrane Boh ma ochraňuj*". Okolo štítu je namiesto modrého podväzku obtočený škótsky Rad bodliaka. Na modrej heralidckej stuhe je heslo Radu bodliaka v latinčine: "*NEMO ME IMPUNE LACESSITI"* – Nikto ma nebude dráždiť beztrestne.

## Zdroj

Spojené kráľovstvo
Kategória:Spojené kráľovstvo
Sídlisko Sever (Pezinok)

náhľad|Pohľad na sídlisko Sever zo severnej časti v roku 2015

**Sídlisko Sever** je najväčšie sídlisko mesta Pezinok. Nachádza sa v severnej časti mesta pri lokalite Rozálka a historickej mestskej časti Cajla. Od centra mesta je vzdialené dva kilometre.

Sídlisko stojí na mieste historickej lokality *Rosalien* () z 18. storočia. Prvá etapa výstavby pôvodného sídliska Sever prebiehala v 80. rokoch 20. storočia, kedy boli vybudované vojenské bytové domy, a v 90. rokoch 20. storočia boli dobudované ďalšie (panelové) bytové domy. Podľa údajov z roku 1999 sa rozprestieralo na ploche 5,5 hektára a nachádzalo sa tu 1756 bytov, v ktorých žilo 5600 obyvateľov.

náhľad|Pohľad na zónu Sever II (vpravo) a na miesto súčasnej zóny Sever III – Rozália (Sasinkova ulica) v roku 2012
V roku 2007 vznikla ulica Dona Sandtnera, kde sa od roku 2008 budoval obytný súbor **Sever II**. Na jeseň 2019 sa začalo s výstavbou obytnej zóny **Sever III – Rozália** s novou ulicou Sasinkova a od októbra 2020 do roku 2023 prebiehala na ulici Dona Sandtnera výstavba bytových domov Severky.
náhľad|Výstavba zóny Sever III – Rozália v roku 2021

## Vybavenosť
Pre obyvateľov sídliska sú k dispozícii dve predajne potravín, predajňa čerstvých pekárskych výrobkov Bageta, pizzeria Obel-liks, dve krčmy, predajňa s novinami a tabakovými výrobkami. Je tu tiež pošta, lekáreň Sever a letné kúpalisko. Špecializované predajne sú sústredené v lukratívnejších miestach, v centre mesta, kde sa pohybuje najviac ľudí a viac sa nakupuje.

## Referencie

Kategória:Pezinok
Kategória:Sídliská na Slovensku
Kategória:Pezinské sídliská
XX Trianguli

|}

**XX Trianguli** je premenná hviezda typu RS Canum Venaticorum v súhvezdí Trojuholník. Nacházda sa na kraji súhvezdia. Jej priemerná zdanlivá hviezdna veľkosť je 8,337 - 8,700. Jej vzdialenosť od centra Galaxie je 24 485,08 ly.

## Zdroj

*  Universe Guide - HD 12545

Kategória:Súhvezdie Trojuholník
Kategória:Oranžové obry
Kategória:Premenné hviezdy typu RS Canum Venaticorum
Kategória:Spektroskopické dvojhviezdy
012545
009630
Kategória:BD objekty
3130
055233
066921
Za hradbami

náhľad|Aktívny park Za hradbami v roku 2024

**Za hradbami** je ulica a sídlisko neďaleko historického centra mesta Pezinok.

Je pomenovaná podľa svojej polohy „za hradbami“, čiže historickým mestským opevnením. Za hradbami sa v minulosti spolu so sídliskom 1. mája nazývalo sídlisko Stred II.

V roku 2021 bolo zrekonštruované detské ihrisko s bývalým hokejbalovým ihriskom v Aktívnom parku Za hradbami.

Na čísle 1 sa nachádza materská škola založená 1. septembra 1976.

## Referencie

Kategória:Ulice v Pezinku
Kategória:Sídliská na Slovensku
Kategória:Pezinské sídliská
HAT-P-38

|}

**HAT-P-38** je hviezda, pri ktorej bola objavená extrasolárna planéta.

## HAT-P-38 b

## Zdroj

 Universe Guide - HAT-P-38

Kategória:Súhvezdie Trojuholník
Kategória:Hviezdy s planétami
Kategória:GSC objekty
Kategória:2MASX objekty
Kategória:UCAC4 objekty
324889227693298560
Magnóliotvaré

250px|náhľad|Magnólia hviezdovitá
**Magnóliotvaré** *(Magnoliales)* je rad jednoklíčnolistových rastlín. 

## Charakteristika
Zástupcovia radu sú dreviny so striedavými listami so sperenou žilnatinou. Väčšinou sú to aromatické rastliny produkujúce silicu. Prevládajú aj kvety s vrchným semenníkom.

## Systematika
magnóliotvaré (Magnoliales):
* čeľaď anonovité (Annonaceae)
* čeľaď muškátovníkovité (Myristicaceae)
* čeľaď magnóliovité (Magnoliaceae) 
* čeľaď degeneriovité (Degeneriaceae)
* čeľaď viečkovkovité (Eupomatiaceae)
* čeľaď agarovité (Himantandraceae) 

## Referencie

## Externé odkazy
* Angiosperm Phylogeny 
* The Families of Flowering Plants

## Zdroj
* 

Kategória:Magnóliotvaré
Samuel Godra

náhľad|Hrob Samuela Godru v Stredných Plachtinciach
**Samuel Godra** (* 25. august 1806, Bohunice – † 4. máj 1873, Stredné Plachtince) bol slovenský spisovateľ, a evanjelický kňaz.

## Životopis
Samuel Godra sa narodil 25. august 1806 v rodine národne uvedomelého evanjelického kňaza Michala Godru a Márie rod. Maróthyovej. Samuel Godra získal základné vzdelanie v rodnom prostredí a v Banskej Štiavnici, potom študoval na Evanjelickom lýceu v Bratislave, následne absolvoval teologické štúdium vo Viedni. Po štúdiách pôsobil ako učiteľ v Bratislave, potom nastúpil na kňazskú dráhu ako kaplán v slavónskej obci Neudorf, od 1840 bol kaplánom v Radvani a v roku 1841 sa stal kaplánom a potom farárom v Stredných Plachtinciach; kde kňazské pôsobenie kvôli zhoršenému zdravotnému stavu ukončil v roku 1870. Potom tu žil na odpočinku do svojej smrti 4. mája 1873. Samuel Godra bol podporovateľom slovenských národných a kultúrnych podujatí, spoluzakladateľom Spoločnosti česko-slovanskej v Bratislave, neskôr zakladajúcim členom a prispievateľom Matice slovenskej a slovenských gymnázií. Prispel na stavbu kostola v Horných Plachtinciach a väčší finančný obnos testamentárne odkázal ako Godrovskú základinu, určenú na vzdelávacie a kultúrne ciele obci Stredné Plachtince.

## Tvorba
Ako literát sa venoval poetickej a publikačnej činnosti. Najprv vydal kollárovsky ladené sonety v zbierke *Múzy dcéra* (1829), preromantickú prózu *Zlatovič* (1830), zbierku zneliek s náboženským obsahom *Obět srdce pobožného* (1856), *Epigramy* (1857 – 1858), *Původní bájky* (1859) a posledné básnické dielo s plachtinskými reflexiami *Petrenčok* (1865). K týmto prácam treba priradiť jeho publicistickú tvorbu v súdobých slovenských časopisoch a i. Udržiaval písomné kontakty s významnými slovenskými národovcami Pavlom Dobšinským, Jánom Drahotínom Makovickým, Augustom Horislavom Škultétym, Jozefom Viktorinom a i.

## Referencie

## Externé odkazy
* Záznam o narodení a krste v matrike riadok 22 - evanjelická cirkev Liptovská Sielnica
* [Životopis](http://www.ecav.sk/?p=info/INFHist%C3%B3ria/osobnosti/godra_samuel_(1807_%E2%80%93_1873))

Kategória:Slovenskí evanjelickí kňazi
Kategória:Slovenskí spisovatelia
Kategória:Slovenskí prozaici
Kategória:Osobnosti z Bohuníc (okres Levice)
Bystrická ulica (Pezinok)

[náhľad|Pohľad na vežové domy na Bystrickej ulici zo [Sahara (Pezinok)|Sahary]]
**Bystrická ulica** je ulica v meste Pezinok na sídlisku Juh. Je pomenovaná podľa Banskej Bystrice a je slepou uličkou. Nachádzajú sa tu tri vežové domy.

Na čísle 1 sa nachádza materská škola.

Na čísle 28 sa nachádza obchodný dom Kocka. V ňom sa v minulosti nachádzal aj obchod s potravinami, teraz tu sídlia fitness centrá, kaviareň, wellness, kozmetický salón a pripravované vegánske bistro.

## Referencie

Kategória:Ulice v Pezinku
Komenského ulica (Pezinok)

náhľad|Komenského ulica v roku 2019

**Komenského ulica** je ulica v Pezinku. Je pomenovaná podľa Jana Amosa Komenského.

Na čísle 23 sa nachádza opatrovateľské zariadenie pre dôchodcov.

Na čísle 25 sa nachádza Spojená škola.

Na čísle 27 sa nachádza budova bývalej strednej odbornej školy (predtým stredného odborného učilišťa), v ktorej dnes sídli Cirkevná základná škola Narnia. V interiéri budovy školy sa nachádza sklomozaika s budovatelským motívom od Miloša Šimurdu z roku 1976.

Na čísle 29 sa nachádza Študentský internát SOŠ (pôvodne Domov mládeže SOU).

Na čísle 30 sa nachádza futbalový štadión futbalového klubu PŠC Pezinok.

Na čísle 30/A sa nachádza športová hala volejbalovo-tenisového klubu VTC Pezinok.

Na čísle 41 sa nachádza Športová hala SOŠ.

Na čísle 43 sa nachádza krytá plaváreň s kaviarňou.

## Referencie

Kategória:Ulice v Pezinku
Kategória:Pomenovania podľa Jana Amosa Komenského
Horný mlyn

**Horný mlyn** je lokalita v obci Cífer. Je pomenovaná podľa tzv. Horného mlynu (uvádzaného aj ako Pulmannov mlyn alebo Končitý mlyn), ktorý sa v minulosti nachádzal v tejto lokalite.

Lokalita sa nachádza na severozápade obce Cífer medzi miestnou časťou Jarná a samotnou obcou smerom do obce Jablonec. Nachádzajú sa tu ulice: Mlynská, Hájska, Veterná, Slnečná a Lúčna. V súčasnosti sa tu stavajú novostavby a nové ulice. V blízkosti lokality sa nachádza železničná stanica a futbalové ihrisko.

V lokalite sa nachádza farma a vojenský vysielač Ministerstva obrany Slovenskej republiky, ktorý je umiestnený v blízkosti rodinných domov.

## Referencie

Kategória:Cífer
Eupalinos z Megary

**Eupalinos** (*Eupalinos*) bol grécky sochár v 3. storočí pred Kr.
 
Eupalinos, sochár z Megary, tvoril v 2. polovici 3. storočia pred Kr. Od starovekých autorov o ňom nemáme správy. Známy je jeho menom signovaný mramorový podstavec objavený v ruinách aténskeho chrámu Asklépion. Tento podstavec bol základňou neznámej sochy, ktorú venovali (zrejme kňazi z atického dému *Flya*) ako votívny dar bohu Asklépiovi.
 
Znalec antického umenia nemecký klasický archeológ Georg Lippold (podľa typu písma a iných znakov) jeho tvorbu datuje do rokov 240 až 200 pred Kr.
 
## Referencie a bibliografia

 
Kategória:Sochári starovekého Grécka
Norwegian Air Norway

**Norwegian Air Norway AS** je letecká spoločnosť v Nórsku. Vytvorená 17. júna 2013 prevádzkuje pravidelné linky z letiska Oslo-Gardermoen. Všetky lietadlá sú registrované v Nórsku.

## Referencie

## Externé odkazy
* Norwegian Air Norway

Kategória:Letecké spoločnosti Nórska
Kategória:Podniky založené v 2013
Boiskos

**Boiskos** (*Boiskos*) môže byť:
 
* grécky sochár v 5. stor. pred Kr., pozri Boiskos (sochár)
* tesálsky boxer na prelome 5. a 4. stor. pred Kr., pozri Boiskos z Tesálie
* grécky básnik v 1. stor., pozri Boiskos (básnik)
Robert Hajšel

**Robert Hajšel** (* 28. marec 1967, Banská Štiavnica) je slovenský novinár a politik, od roku 2019 do roku 2024 bol jedno volebné obdobie poslancom Európskeho parlamentu vo frakcii S&D. Bol členom výboru ITRE pre priemysel, energetiku a výskum, náhradníkom vo výbore AFET pre zahraničné veci. Je dlhoročným odborníkom na európske záležitosti, funkcionár Európskeho parlamentu.

Vyštudoval Moskovský inštitút medzinárodných vzťahov (MGIMO) so zameraním na diplomaciu a medzinárodné vzťahy.

## Životopis
Hajšel študoval v rokoch 19851990 na MGIMO. Od 1990 do 1992 pracoval ako editor pre agentúru ČSTK (dnes Tlačová agentúra Slovenskej republiky). Od roku 1993 bol prvým novinárom, ktorý na Slovensko prinášal informácie z Bruselu ako spravodajca slovenských médií najprv prostredníctvom tlačovej agentúry TASR a neskôr prostredníctvom Slovenského rozhlasu. Po 12 rokoch novinárskej práce sa v roku 2005 stal riaditeľom Kancelárie Európskeho parlamentu.

* 1990 - 1992 – Československá tlačová kancelária (ČSTK) - Editor

* 1993 - 2005

Počas svojej novinárskej kariéry približoval slovenskej verejnosti aspekty prístupového procesu krajiny do EÚ. Bol pri tom, keď sa Slovensko stalo členom Rady Európy, V4 a podalo prihlášku na vstup do Európskej únie. Počas 12 rokov novinárskej prinášal občanom Slovenska informácie z Bruselu, Štrasburgu a Haagu. Okrem informácií z oficiálnych zasadnutí Európskej rady pokrýval zasadnutia Európskeho parlamentu a brífingy Európskej komisie. Za novinársku prácu mu bolo udelených niekoľko ocenení od štátnych orgánov. Autorsky prispieval pre zahraničné médiá ako pre Politico, European Voice, La Libre Belgique.

* 2005 - 2019

V roku 2005 sa po absolvovaní 5-etapového konkurzu stal riaditeľom Kancelárie Európskeho parlamentu.

* 2019

Vo voľbách do Európskeho parlamentu v máji 2019 bol zvolený za poslanca Európskeho parlamentu. Kandidoval ako nezávislý na kandidátnej listine strany SMER-SD. Nie je členom strany SMER-SD.

## Kariéra
*1990 - 1992 - Československá tlačová kancelária (ČSTK) - Editor
*1993 - 1999 - Tlačová agentúra Slovenskej republiky (TASR) - Zahraničný spravodajca, Brusel
*1999 - 2005 - Slovenský rozhlas - Zakladateľ pobočky Slovenského rozhlasu v Bruseli
*2005 - 2019 - Európsky parlament - Kancelária na Slovensku - riaditeľ
*2019 - 2024 - Európsky parlament - Poslanec Európskeho parlamentu

## Publikácie
Autor knihy *Slovensko a Európska únia*, 2002, ISBN 80-968152-8-8

## Referencie

## Externé odkazy
*Web Roberta Hajšela  
*Robert Hajšel na trend.sk 
*Robert Hajšel na europskenoviny.sk
*Robert Hajšel na euractiv.sk
*6/5/96, Politico, Slovaks forge a modern society while clinging to the past

Kategória:Slovenskí manažéri
Kategória:Slovenskí novinári
Kategória:Slovenskí europoslanci (2019 – 2024)
Kategória:Absolventi Moskovského štátneho inštitútu medzinárodných vzťahov
Kategória:Osobnosti z Banskej Štiavnice
Žigmund Alexander

**Žigmund Alexander** (; * 20. júl 1830, Vrbovce† 28. október 1912, Piešťany) bol uhorský lekár balneológ židovského pôvodu.

V roku 1862 absolvoval štúdium medicíny na univerzite v Pešti. Ako lekár pôsobil vo Vrbovom, od roku 1855 vo Zvolene a od roku 1872 alebo 1883 pracoval ako kúpeľný lekár v Piešťanoch. O Kúpeľoch Piešťany a ich liečivých účinkoch napísal knihu *Die Schwefeltherme Piestyán* (Piešťany, 1893). Patrila mu Vila Dr. Alexander (*Villa Dr. Alexander*) na dnešnej Winterovej ulici a dom na dnešnej Beethovenovej ulici č. d. 10. Jeho syn, lekár Leo Alexander (* 1870† 1945) taktiež pôsobil v Piešťanoch.

## Referencie

## Odporúčaná literatúra
* 
* 
* 

## Externé odkazy
* Záznam o narodení v matrike záznam číslo 103

Kategória:Narodenia v 1830
Kategória:Narodenia 28. októbra
Kategória:Narodenia v 1912
Kategória:Osobnosti z Vrboviec
Kategória:Uhorskí lekári
Kategória:Slovenské osobnosti židovského pôvodu
Kategória:Narodenia 20. júla
Kultúra slova

**Kultúra slova** môže byť:
* jazyková kultúra
* recenzovaný časopis pre jazykovú kultúru a terminológiu, vydávaný Jazykovedným ústavom Ľ. Štúra SAV, pozri ''Kultúra slova'' (časopis)

## Referencie
Muškát (Pezinok)

náhľad|Detské ihrisko na Hroznovej ulici
(**Sídlisko**) **Muškát** je tretie najväčšie sídlisko v Pezinku. Nachádza sa v severovýchodnej časti mesta smerom na Vinosady v lokalitách Muškát I. a Gánok. Nachádza sa tu aj bytový dom Zelený dvor, pri ktorom sa viedol dlhoročný súdny spor, a k nemu pristavený bytový dom Zelený dvor II. Prvé bytové domy na sídlisku boli postavené počas 70. rokov 20. storočia, posledné v rokoch 2021 a 2022.

Sídlisko sa skladá z častí **Muškát I.** a **Muškát II.** Projekty na výstavbu vzorového sídliska Muškát I. sa vyhotovili už v roku 1972 a bolo v pláne postaviť 192 bytových jednotiek v individuálnej bytovej výstavbe, z toho 10 jednotiek v dvojdomkoch, 129 v radovej zástavbe a 53 dvojbytov. Do konca volebného obdobia v roku 1976 tu stálo 72 bytových jednotiek v hromadnej a 172 jednotiek v individuálnej bytovej výstavbe.

Nachádzajú sa tu predajne potravín Kraj, CBA a Lidl (jedna na Trnavskej ulici, druhá na Ulici generála Pekníka a Lidl v Retail Boxe), materská škola na gen. Pekníka a mš pri retail boxe, kaderníctva, kaviareň, pizzeria, lekáreň, fitnescentrum a pohostinstvo. Neďaleko sa nachádza bývalý hypermarket Hypernova, z ktorého sa stalo obchodné centrum Retail box (Lidl, Planeo elektro, Kik, Pepco, Lekáren, DM a iné, obchodné centrum Bozin Shopping (pôvodne obchodné centrum Queen) (Super zoo, Drogéria,Tedi, Kasíno, Auto Kelly a iné), benzínová pumpa Slovnaft, a Okresné riaditeľstvo policajného zboru, a mnohé iné firmy a prevádzky.

## Referencie

Kategória:Sídliská na Slovensku
Kategória:Pezinok
Kategória:Pezinské sídliská
Meteniusa

náhľad|Detail kvetu ''Metteniusa tessmanniana''
**Meteniusa** (*Metteniusa*) je rod rastlín z čeľade meteniusovité (*Metteniusaceae*). Sú to stromy so striedavými jednoduchými listami a päťpočetnými pravidelnými kvetmi. Rastú v hmlových lesoch v Strednej Amerike a v juhoamerických Andách. Rod zahŕňa celkom 7 druhov.

## Popis
Zástupcovia rodu meteniusa sú stromy so striedavými jednoduchými listami. Kvety sú päťpočetné, pravidelné, obojpohlavné, v úžľabných určitých súkvetiach. Kalich je zrastený, vytrvalý a obklopuje semenník. Korunné lístky sú dužinaté, krátko zrastené v korunnej rúrke. Tyčiniek je päť a striedajú sa s korunnými lístkami. Semenník je vrchný, s jedinou komôrkou (pseudomonomernou) a s nitkovitou čnelkou, zakončenou málo diferencovanou bliznou. Koruna a tyčinky po opelení odpadávajú. Plodom je kôstkovica.

## Rozšírenie
Rod meteniusa zahŕňa 7 druhov a je rozšírený v Strednej Amerike a juhoamerických Andách od Kolumbie a Venezuely po Peru a Ekvádor. Typickým stanovišťom sú hmlysté horské lesy v nadmorských výškach 250 až 2000 metrov.

## Taxonómia
Tachtadžjan radil meteniusovité (*Metteniusaceae*) do samostatného radu meteniusotvaré (*Metteniusales*) v rámci nadradu *Celastranae*, vo väčšine ostatných systémov bol v minulosti radený rod *Metteniusa* do čeľade *Alangiaceae*. Tá bola následne v systéme APG zrušená, rod *Alangium* bol zaradený do čeľade drieňovité *(Cornaceae)* a rod *Metteniusa* bol preradený do samostatnej čeľade *Metteniusaceae*, ktorá bola zaradená do radu v rámci vývojovej vetvy nazývanej lamiidy (*Lamiids*). Vo verzii APG IV, vydanej v roku 2016, je čeľaď *Metteniusaceae* radená do samostatného radu *Metteunisales*, tvoriaceho jednu z bazálnych vetiev *Lamiids* a bolo do nej preradených 10 rodov vyňatých z čeľade ikacinovité (*Icacinaceae*).

## Význam
Niektoré indiánske kmene severnej a východnej Kolumbie používajú semená *Metteniusa edulis* ako potravinu.

## Referencie

* 

Kategória:Meteniusovité
Muškát

**Muškát** môže byť:
* rod často pestovaných okrasných rastlín (kvetín), pozri muškát (rod)
** kvitnúca okrasná rastlina pestovaná v zahradách od mierneho po tropické pásmo, pozri muškát krúžkovaný 
* odroda viniča alebo z neho vyrábané víno:
** pozri muškát (vinič)
** pozri muškát (víno) 
* vysušené semeno, endosperm plodu ozdobného stromu muškátovníka pravého, pozri muškátový oriešok
* sídlisko v Pezinku, pozri Muškát (Pezinok)
Julius Riyadi Darmaatmadja

**Julius Darmaatmadja [[Jezuiti|SJ]]** (* 20. december 1934, Muntilan, Indonézia) je indonézsky kardinál, emeritný arcibiskup Jakarty.

## Životopis
Študoval v kňazskom seminári v Magelangu, neskôr v roku 1957 vstúpil do Spoločnosti Ježišovej. Pokračoval v štúdiách filozofie na College de Nobili v Indii a teológie v Yogyakarte. Počas štúdií bol 18. decembra 1969 vysvätený za kňaza, svätiteľom bol kardinál Justinus Darmojuwono, arcibiskup Semarangu. Po vysviacke krátko pôsobil vo farskej pastorácií, potom ako učiteľ a neskôr aj rektor v kňazskom seminári sv. Petra Kanízia v Semarangu. V rokoch 1981 – 1983 bol predsedom arcidiecéznej komisie pre vzdelávanie a zároveň provinciálnym predstaveným jezuitov v Indonézii.

### Biskup a kardinál
V roku 1983 ho pápež Ján Pavol II. menoval za arcibiskupa arcidiecézy Semarang. Biskupskú vysviacku mu dňa 29. júna 1983 udelil emeritný arcibiskup Semarangu, kardinál Justinus Darmojuwono. Spolusvätiteľmi boli biskup diecézy Malang Francis Xavier Sudartanta Hadisumarta, OCD a arcibiskup diecézy Jakarta Leo Soekoto, SJ. V roku 1984 ho pápež menoval za vojenského ordinára Indonézie. V rokoch 1988 – 1997 a neskôr aj 2000 – 2006 bol predsedom indonézskej biskupskej konferencie. Pápež ho menoval za kardinála s titulárnym kostolom S. Cuore di Maria 26. novembra 1994.

11. januára 1996 bol menovaný za arcibiskupa Jakarty. V roku 2005 sa ako volič zúčastnil konkláve, na ktorom bol zvolený pápež Benedikt XVI. V roku 2006 bol uvoľnený z úradu vojenského ordinára Indonézie. 28. júna 2010 ho pápež uvoľnil z úradu arcibiskupa Jakarty. Na konkláve v roku 2013 sa nezúčastnil zo zdravotných dôvodov.

## Referencie


Kategória:Rímskokatolícki arcibiskupi
Kategória:Indonézske osobnosti
Kategória:Indonézski kardináli
Kategória:Jezuiti